ISANG SERYE MULA SA NETFLIX
IKA-16 NG HUNYO, 1462
Aalis ka bukas?
KASTILYO NG POENARI 3 LINGGO ANG NAKARAAN
Pagsikat ng araw,
nakapagmartsa na sa hilaga ang mga Ottoman.
Paano magtatapos lahat?
Hindi ko alam.
Pero walang ibang paraan.
Para maalala mo ako.
At karapat-dapat ipaglaban ang pamilya, anuman ang mangyari.
Prinsipe ko?
Handa na sila papuntang Targoviste.
May pagbabago sa mga plano.
KAMPO NG OTTOMAN
8 MILYA SA LABAS NG TARGOVISTE
Sultan, bumalik ako kaagad.
Nasaan si Prinsesa Anastasia?
Nasaan siya?
Patay na siya.
"Patay na siya"?
Iniutos ko na hindi siya sasaktan pabalik!
Tumalon siya sa ilog ng Arges mula sa kastilyo.
Radu,
sumumpa ka ngayon na 'di mo siya hinayaang makatakas
dahil sa kalokohang awa sa kuya mo.
Binigyan kita ng rason na pagdudahan ang katapatan ko?
Habang dumarami ang Ottomans at Wallachians
papunta sa napagpasiyahang labanan sa labas ng Targoviste,
nagsasara na ang mga pader sa operatiba ni Vlad sa Imperial Harem.
WALLACHIA IKA-17 NG HUNYO
Samantala, matapos ang dalawang linggong paghahabol kay Vlad Dracula sa Wallachia,
si Mehmed na Mananakop at ang pagod na hukbong Ottoman
ay nagkampo sa labas ng Targoviste.
Ang pag-atake nila sa kabisera ay nalalapit na.
Pero ang lalaking kilala ng mga Ottoman bilang "Impaler Lord"
ang sumindak sa mga nakapalibot na lugar.
Pagsalakay sa gabi,
pagkawala ng mga bantay sa kampo ng Ottoman,
paglabas at pagpatay ng mga sumasalakay na Wallachian,
nakakapagod na pagmamartsa sa araw kasunod ng pagsindak sa gabi,
pero nasimulan pa rin ni Mehmed na lumapit sa prey niya.
Napagtagumpayan ni Mehmed
na panatilihin ang malakas na grupo ng Janissaries bilang bahagi ng hukbo niya
at ipinadadala
ang regular na tropa para harapin ang hit-and-run,
habang dahan-dahang sumusulong, na parang steamroller
papuntang kabisera.
Ngayon, walong milya na lang sa labas ng Targoviste,
isang takot na enerhiya ang umaagos sa kampo ng Ottoman.
Halos saklaw na para maputukan ng kanyon ni Mehmed ang mahal na kabisera ni Vlad.
Bukas, sasalpukin natin ang Targoviste gaya ng lakas ng lindol
at tatapusin ito.
Sawa na ako sa pambatang larong taguan.
Ilabas niya ang sarili at lumaban.
'Wag mo siyang maliitin.
Nirerespeto mo siya nang husto, Sultan.
Wala siyang laban.
May balita sa mga Hungarian?
Nakita ang maliit na grupo ng reconnaissance
sa hilaga't hinabol ng tauhan natin,
pero nakatakas sila.
Baka nagsasabi sila ng impormasyon sa mga Wallachian,
o baka mga naunang grupo 'yon ng mas malaking puwersa.
Magpadala tayo ng mas maraming akinji?
Hindi. Palapitin ang mga lalaki.
Hindi ko alam kung si Haring Matthias ay madiskarte o duwag,
pero 'di pa nalalaro ni Vlad ang huling baraha.
Dedepende ang tagumpay sa bilis at pagtatago.
Pamumunuan ko ang yunit na nagpapanggap na mga Ottoman.
'Pag naroon na, sesenyas ako sa pag-atake.
'Pag narinig ng mga Ottoman ang mga pagsabog,
magiging huli na lahat.
Mamamatay sila.
Ginawa ni Vlad Dracula ang huling pakikipagsapalaran,
at pinili niyang umatake sa gabi.
Dimitrie, aatake ka at ang 5,000 sa kanluran.
Sa parehong oras, Gales, kukuha ka rin ng 5,000 lalaki
at sasalakay sa northeast.
Dapat walang maantala.
Oo, Prinsipe.
Pero 'di lang siya lalabas para kumuha ng tao
o papatay sa mga gilid ng kampo.
May mas malaking premyo siya.
Gusto kong walang Turkong buhay.
Oras na masalakay ang mga Ottoman sa magkabilang parte,
pupuslit ako sa tolda ng sultan
at puputulin ang ulo ng ahas.
Nagtakda siyang patayin ang sultan.
Hanapin at patayin si Mehmed, at sa gayon, tatapusin ang gera,
at wawakasan ang kapangyarihan ng Ottomans,
para itulak uli sa gerang sibil at alitan.
Hindi ito malaking sugal. Layunin itong posibleng makamit.
Ang istratehiya ni Vlad the Impaler sa gabing pag-atake
ay hindi lang galing kung saan.
HISTORYADOR NG MEDYEBAL
Ginamit ni Vlad ang diskarte ni Alexander the Great
sa mga laban niya sa mga Persiano at kay Darius.
Noong inatake ni Alexander III the Great, Alexander Megas, si Darius,
ang layunin ng Battle of Gaugamela ay patayin si Darius.
Alam niya na sa sandaling pinatay si Darius,
babagsak ang hukbong Persian.
Sa pag-atake sa gabing 'yon,
sinubukan niyang patayin ang sultan sa gabing 'yon.
Ang paghihiganting hangad ni Vlad Dracula sa sampung mahahabang taon ay malapit na.
IMPERYAL NA PALASYO NG OTTOMAN, 1452
8 BUWAN BAGO ANG PANANAKOP SA CONSTANTINOPLE
Ang punyal mo, Prinsipe.
At ang isa pa.
Magkaibigan kami ng sultan, alam mo?
Napakalapit, pero napakalayo pa rin.
Ikaw siguro ang dakilang Zaganos Pasha, ang tunay na kanang kamay ni Mehmed.
Narinig kong mas dinidinig ka kaysa kay Halil Pasha.
Pinayuhan namin siya ng grand vizier na 'wag makipagkita sa iyo,
pero may kahinaan ang sultan para sa pagkakawanggawa.
Isa sa atin ang prinsipe
at ang isa'y tagapag-alaga ng baboy na nagpapanggap na aristokrata.
'Wag kalimutang gumapang.
Hindi 'yon umubra sa taksil mong ama, pero mukhang nag-ensayo ka.
Kapatid na Vlad, nakita kong nakilala mo na si Zaganos Pasha.
-Mga mundong nagbabanggaan. -Kapatid.
Sultan.
-Nakababatang kapatid. -Masaya akong makita ka.
Nakikiramay ako sa iyo.
Lubhang mami-miss ang dunong ng ama mo.
At ang pasensiya niya sa mga bumigo sa kanya.
Mehmed.
Sultan, naparito ako para maghanap ng ilang daang sundalo
na tutulong sa pagkuha ko ng trono,
para may mapagkakatiwalaan ka uli na kakampi sa Wallachia.
'Di ngayon ang oras para sa maliliit na labanan, Prinsipe Vlad.
Malapit na ang gera sa mga Romano at kukunin ko ang Constantinople.
-Mehmed. -Nakikipag-usap sa sultan. Lumugar ka.
Nang umalis ako rito,
nanumpa kang tutulong 'pag kailangan ko.
-Kailangan ko! -Igalang ang sultan!
'Di na ako preso, at 'di ikaw ang tagapag-ingat ko.
Pero humihingi ka ng tulong sa tahanan ko.
-Tutulong kami-- -"Kami"?
Iwan mo na kami!
Lahat!
Kapatid.
Kapatid, ipakita mo ang pasensiya at katapatan, Vlad.
Makipaglaban tayo sa mga Romano
na tumaba't naging sakim doon.
Pangako. 'Pag nakuha ko na ang Constantinople,
mapapasaiyo ang mga lalaki at armas.
Wala akong interes na maging sword-for-hire mo.
Birthright lang ang mayroon ako.
Kailangan ko ang trono o mawawala 'yon.
Hinihiling ko bilang kapatid--
Binigyan kita ng buong tsansa
para makasama uli ang pamilya mo rito sa Edirne.
'Di ko na uli iaalok 'yon.
Maraming namatay sa pader ng Constantinople.
Sultan, suwertehin ka sana sa mga pagsisikap mo.
LABAS NG TARGOVISTE KASALUKUYANG PANAHON
Sa labas ng Targoviste, ang huling paghahanda sa paglusob ng Ottoman
sa kabisera ay umiigting.
-Parang nakita namin ang espiya ni Vlad. -Dalhin sa akin nang buhay.
Pati ang mga usapan ng mga espiya at mamamatay-tao sa kampo ng sultan.
'Di lang posible na may mga espiya sa kampo.
Halos sigurado 'yon.
Nangyari na ito dati.
Noong 1389, si Sultan Murad I,
na katatalo lang sa hukbo ng Crusader,
ay pinatay sa kampo ng isang hukbo ng kaaway.
Wala silang pinaghihinalaan.
ANG IMPERYAL NA HAREM
Hapunan para kay Sultana Gulbahar.
Mara Hatun, dinalhan ko ng hapunan ni Sultana Gulbahar.
Ang paborito niya, podliczschan.
Maalalahanin ka, mahal.
Ikinalulungkot kong 'di siya maghahapunan.
May problema ba?
Kawawa, parang may nakapasok sa silid niya ilang gabi na ang nakalipas
at binigyan siya ng matinding takot.
Wala na siyang ganang kumain mula noon.
Matindi 'yon.
Sana bumalik na ang gana niya bukas.
Umupo ka, mahal.
Iniuutos ko.
Kung may isa, malamang may iba pang nasa atin.
Tignan natin ang alam niya.
Nahuli naming nagpapanggap na sundalo
na sinusubukang sirain ang isang kanyon.
Sinaksak niya ang isa sa sundalo.
Hindi nagsasalita.
Medyo maruming gawa ni Prinsipe Vlad, ano?
O baka,
gusto mo lang tingnan nang malapitan ang malalaki at magagandang baril namin
bago nila wasakin ang Targoviste.
Sultan, hayaan mong pugutan namin.
May iba pang mga espiya sa kampo?
Nasaan si Vlad Dracula?
Hindi mo naiintindihan ang sinasabi ko,
o naiintindihan mo?
-Radu. -Sultan.
Sabihin na kung ituturo niya kung saan nagtatago si Vlad
at isusuko ang iba pang espiya,
bibigyan ko siya ng pilak na 'di pa niya nakikita sa buhay niya.
Sayang kung itatapon ang magandang piging na 'yan.
Pakikain.
Hindi ako gutom, Prinsesa.
May gawain akong tatapusin.
Taga-saan ka…
-Elena. -…Elena?
Bulgaria.
Baka medyo malayo sa hilaga.
Wallachia?
Prinsesa, kailangan kong umalis.
Nasaan si Prinsipe Vlad?
'Pag sinabi mo,
bibigyan ka ni Sultan ng maraming pilak na 'di mo pa nakikita sa buhay mo.
Peste ka, taksil!
Sabihin mo na, o hindi kita matutulungan.
Tanungin mo uli, pero sa pagkakakataong ito,
'pag di niya sinabi ang gusto kong malaman,
hahatiin ko siya at ipakakain ang mga bituka niya sa mga uwak.
Binayaran ka?
O hawak niya ang isang minamahal mo?
Nasaan si Prinsipe Vlad?
Kung hindi mo sasabihin sa amin,
hahatiin ka ng Sultan at ipakakain ang mga bituka mo sa mga uwak.
Pag-aaksaya ito ng oras.
-Alisin siya. -Teka!
Mahirap ka at isang babae.
Sa mundong ito, aasa ka sa awa ng mga jackal.
Malinaw na wala kang magagawa roon, mahal.
Salamat, Prinsesa Mara.
Susubukan ko uli.
Ako ang kapatid ni Prinsipe Vlad.
Gusto ko siyang tulungan,
pero dapat bigyan ko siya ng mensahe.
Tutulungan mo ako?
Iwan ang mensahe mo sa ilalim ng labangan ng tubig sa dulong-dulo ng kuwadra.
May tao kami roon na kukuha para kay Prinsipe Vlad.
Mabuti.
Ngayon, duraan mo ako sa mukha,
at tawagin mo akong taksil.
Pesteng taksil!
Sinabi niyang itulak ang pilak sa puwit mo.
Gayunman, pinili mo ang maling panig.
Pero Prinsesa, ako ay…
Kahanga-hanga ang katapatan ng Wallachian.
Pero bibigyan kita ng huling pagpipilian.
Paano ka mamamatay?
Patayin siya.
Kuya! Kuya, sandali!
Wala nang sasabihin.
Manatili ka rito, pakiusap!
At ano'ng gagawin?
Gagapang para pumayag si Sultan?
Kuya, kami ang pamilya mo!
Ikaw ang pamilya ko, hindi si Mehmed.
Vlad.
Ano?
Gusto kong magkasama uli tayong tatlo,
gaya noong bata tayo.
Kapatid, matagal na ang panahong 'yon. Nagbago na ang mundo.
Pero…
Nangako si Mehmed na tutulong sa iyo 'pag nakuha ang Constantinople.
Buksan ang mga mata mo.
Mag-ingat ka sa ipinangako ng sultan kapalit ng katapatan mo.
Nakatanggap ako ng mensahe.
Pagkatapos ng mga panalangin sa gabi, nasa tolda niya ang sultan.
Mag-isa at walang bantay.
Dapat bilisan natin.
Alam ng espiya mo ang pag-atake?
Sapat na ang alam niya.
At Prinsipe,
gagapang sa lugar ang Janissaries.
Magagambala sila,
at pupuntahan ko si Mehmed.
Sa paglubog ng araw sa Carpathians, naghanda na ang mga tauhan ni Vlad
para sa napakalaking sorpresang pag-atake sa kampo ng Ottoman.
Ang 10,000 o higit pang lalaking natitira ay ang pinakasubok sa labanan.
Ngayon, nagkaroon ng matinding ideya sa historyograpiya ng Romania,
na mahal pa rin talaga ng ilang matatandang makabansang historyador,
na dinala ng mga Romanian voivodes ang mga magsasaka sa laban,
na siyempre, isang kalokohan.
Kahit armasan ang mga magsasaka, 'di nila kaya sa matinding labanan,
kasi kung may dumating na isang janissary sa harap ng sampung magsasakang Romanian
na armado ng kahit anong gusto mo, 'di tatagal ng limang minuto ang sampu.
Ilang milya lang ang layo, tahimik lahat sa kampo ng Ottoman.
Paglubog ng araw,
inutusan ng sultan karamihan sa hukbo na manatili sa mga tolda para sa gabi.
Sa puntong ito, medyo kabado ang hukbo ng Ottoman.
Nasanay na silang laging tinatambangan,
at lumilikha 'yon ng gulo.
Sinusubukan ni Mehmed na mapanatili ang disiplina
sa paniniguro na paglubog ng araw,
papasok na ang mga sundalo sa tolda at 'di lalabas.
May mga yunit na nakabantay para sa seguridad.
Kung hindi, pinananatiling kaunti ang pagkilos sa kampo sa gabi.
Sultan, nasa kanilang mga tolda ang mga sundalo,
maliban sa mga bantay, gaya ng utos.
Mahmud Pasha.
Ano, Sultan?
Isa sa mga tula mo bago ka umalis…
para ipaalala na may kagandahan pa na natitira sa tiwaling mundong ito.
I…
Ikararangal ko, Sultan.
Nadurog ako ng kaunti dahil sa rosas
Ano'ng gagawin ko sa hardin ng rosas?
Kung wala ka, oh, mahal ko
Ano'ng gagawin ko sa buhay at sa mundo?
Kung sino man sa dalawang mundo Ang nakikita sa mukha mo
At sa sandaling 'yon Puno ng dugo ang mata ko
Ano'ng gagawin ko?
Sa pag-alala sa mga labi mo, minamahal
Titikman ko lagi, pero…
Ano'ng gagawin ko sa pulang alak Habang may dugo sa puso ko?
Ano ang tulip sa disyerto?
Mabangong rosas ng hardin na mapanukso?
Kung wala ang nagniningning mong mukha
Ano'ng gagawin ko Sa buwan sa langit?
Iaalay ko ang buhay ko para hulihin ang puso
At tumawag tulad ng nightingale Sa pag-alala sa iyo
Magandang gabi, Mahmud Pasha.
Vlad, Wallachian 'yan.
Kami na ang pamilya mo.
Binubulag ka ng galit mo, Vlad.
Kabaliwan ito. Bakit mo ito ginagawa?
Papa, paano mo ito nagawa?
Sinira mo ang pamilya ko.
Hindi, pinrotektahan kita!
Isa pa. Hamza Bey. Maghihiganti ako.
Kaibigan mo ako lagi.
Kasinungalingan!
Kapatid na Vlad.
Kapatid na Mehmed.
Mehmed, kalimutan mo ang lalaking nagpakita sa pintuan noon.
Wala na!
Wala na siya.
Ipakita mo lang sa akin ang ilang pasensiya at katapatan.
Hiningi ko bilang kapatid.
Binigyan na kita ng tsansa na makasama uli ang pamilya mo rito sa Edirne.
Harapin mo ako, Mehmed.
Wallachia ang magiging libingan mo.
Mas mukha ka nang Ottoman kaysa sa sultan mismo.
Sa ilalim ng basahang Ottoman,
tumitibok ang puso ng pinuno ng gera na Wallachian.
Puwede akong magsabi ng tungkol sa Diyos, pero nasa kaluluwa na ninyo ang Diyos.
Puwede akong magsabi tungkol sa dangal,
pero pinarangalan na ninyo ang Wallachia nang tumugon kayo sa laban.
Mula Arges, Giurgiu, Braila,
Slanic, Bucuresti, at Targoviste.
Ngayon,
nakatayo tayo sa pintuan ng isang malaking tagumpay.
Ang pinakadakilang kinilala sa mundo.
Ang mga hindi handang mamatay,
makakaalis na.
Dahil ngayong gabi, inihahatid natin ang poot ng Diyos
pababa sa lalaking nangahas tumawag sa sarili niya bilang bagong Caesar!
Tagumpay!
Sultan, may kailangan ka pa ba ngayong gabi?
Wala. 'Yon na lahat.
Panginoon, patawad
sa gagawin ko.
Sa 'di kalayuan sa kabila ng kampo ng Ottoman,
libo-libong sulo ang tumatagos sa dilim.
Nagmamartsa na ang kamatayan.
Pinagplanuhan nang husto ang gagawin.
Nakita ang pagbibihis ni Vlad sa mga tao sa gamit ng Ottoman.
Gumagamit sila ng inahing kabayo at hindi mga lalaking kabayo
dahil 'di sila hahalinghing sa paglapit sa kampo ng Ottoman.
-Dimitrie? -Ano, Prinsipe ko?
Magkita tayo sa tolda ng sultan.
Tahimik lahat sa kampo ng Ottoman…
hanggang sumabog palabas ng dilim ang hukbong Wallachian.
Alarma!
Isang napakatalinong military strike 'yon na ipinagawa ni Vlad the Impaler,
na nagbigay sa kaniyang mga kawal ng mga uniporme ng Turko,
at sa pag-ugong ng mga tambuli, sinalakay ang kampo ng Ottoman noong gabing 'yon.
Ang mga sulo ang unang pinansunog sa lahat ng maaabot,
at maraming Wallachians ang mabilis lumipat sa busog,
paulit-ulit na ipinapatama sa kabila ng kampo.
Nagmadaling lumabas ang mga natulalang Ottoman
at sa mala-impiyernong gulong sumabog sa paligid,
'di makilala ang nagkunwaring Wallachians sa sarili nilang mga tauhan.
At lumabas sila, at nakita nilang pinapatay ng mga Turko ang mga Turko,
kaya nagsimulang magpatayan lahat.
Sa gitna ng gulo, isang nag-iisang pigura ang sumulpot sa kampo.
'Wag silang hayaang magtipon uli!
Nasaan si Gales?
Ituloy ang pag-atake!
Tara! Sinalakay tayo!
Pupunta ako riyan.
Uy, ikaw! Tigil!
Kumusta, kuya.
Ang pagsasalin ng subtitle ay ginawa ni LT